
Explication preliminar 


Immediatemente post mi participation in le 103tie 
Congresso Universal de Esperanto, io scribeva, in esperanto, 
un reporto personal e private assatis detaliate que io inviava a 
un parvissime gruppo de fidel amicos. 

Durante un longe tempore io nutriva le idea de traducer 
le reporto a ido, con le objectivo de publicar lo (post omitter le 
detalios troppo private), a fin que le publico general poteva 
apprender detalios eventualmente interessante re le congresso, 
le quales ordinarimente non appare in reportos official o 
officiose. Multe vices io comenciava le labor, ma io sempre 
renunciava post alicun tempore. De un parte, il me semblava 
que multe detalios esseva troppo esperantesc e probabilemente 
non interessarea profanos; del altere parte, io sentiva que certe 
expressiones esseva a pena traducibile e que le stilo original, 
assatis calembourose, pareva a pena imitabile o reproducibile 
in ido, un lingua ordinarimente un poco plus circumspecte, 
dotate de altere rhythmo e differente cadentia. 

Tamen, essente traductor, io sape anque que nihil es 
absolutemente intraducibile. Pro isto, io persisteva e insisteva 


e, malgrado multe interruptiones, io finalmente finiva le labor 


e, in februario 2019, io publicava le reporto como un libro 
electronic illustrate. ! 

Multo me surprendeva le numero de personas? qui 
visualisava le libro in le sito ubi io lo habeva publicate, 
malgrado le exiguitate del actual movimento idista. Pro isto, in 
despecto del passar del tempore, io concludeva que il esserea 
absurde si le reporto non appareva anque in su lingua original. 
Forsan illo suscitarea alicun interesse, principalmente a causa 
del episodios burlesc que illo presenta. Comocunque, illo non 
ha le intention de derider, sed solmente de presentar le latere 
genuinmente human de nos omnes, sia le insignes, sia le gente 
commun. In maio 2019, io publicava le original in esperanto 
como un libro electronic, con le mesme illustrationes del 
traduction in ido. 

Duo annos ha passate desde iste publication. Constatante 
que anque le original gaudeva de un acceptabile reception,* io 
decideva traducer lo a interlingua. lo crede que un tal narration 
contrasta clarmente con le reportos habitual — tendentiosemente 
bombastic o pathetic — de iste typo de eventos. Ecce le 


resultato. Gaude de illo, car lector! 


! https://archive.org/details/GNevesRivenoALisboa 

2 205 visualisationes usque al data de hodie (2021-04-05). 
3 https://archive.org/details/reveno al Lisbono 

1222 visualisationes usque al data de hodie (2021-04-05). 


1. Advertimento 


Iste grattatura,” in veritate, non pote classificar se como 
un reporto (pompose nomine!), e illo non attinge mesmo le 
nivello de un articulo. Illo, de facto, consiste de mer 
impressiones dispersate, o imprecise daguerrotypos, re mi 
experientias durante le 103tie Congresso Universal (título 
pretensiose!) de esperanto, que habeva loco desde le 28 de julio 
usque al 4 de augusto 2018 in Lisbona, antique urbe imperial 
que le romanos baptisava como Olisipo (nomine derivate de 


Ulysses, secundo lo que on dice). 





5 grattatura: vocabulo argotic que significa “obra per grattapapiros”. 
grattapapiros es un traduction litteral del francese gratte-papier, 
un parola familiar e pejorative que ha duo significationes: 
“commisso de officio” e “scriptorastro”. Hic io me refere 
(jocosemente!) al secunde. Pro le prime, nostre linguas national 
dispone de parolas e expressiones multo amusante, forsan usabile 
como argot anque in nostre interlingua tanto senioral: “ratto de 
officio” (R kamnenspckas kpbica, checo kancelářská krysa, 
norvegiano kontorrotte, finnese konttorirotta), “pulsaplumas” (A 
pen-pusher), “masticaplumas” (polonese gryzipiórek), “pulsastilos” 
(A pencil pusher), “tornastilos” (finnese kynánpyorittáajáa), 
“sugetintas” (H  chupa-tintas),  “pissatintieras” (catalano 
pixatinters) e mesmo “pedesedias” (G Sesselfurzer)! 


2. Partita e viage 


lo partiva sabbato, le 28 de julio, de bon hora in le 
matino, ab le station ferroviari de Espinho, parve citate litoral 
in le nord de Portugal, ubi 10 me installava con mi familia circa 
un anno retro. lo trainava al station duo valises rolante, 
plenissime: in un de illos io habeva albergate vestimentos 
(solmente estive) e le habitual e indispensabile articulos de 
toilette, in le altere quattava unicamente cumulos de 
exemplares del tres libros in esperanto que iste grattapapiros, 
de un modo o de un altere, parturiva in 2018 — Le senditoj, 
Periskope, Recenze — e con le quales io habeva le intention de 
regalar amicos e fideles e de provider secretemente le 
collection de libros que Ionel” irea apportar ab Rotterdam. 

lo trainava mi bagage 
super un trottoir inequal, lente- 
e penosemente percurrente le 
distantia de circa un kilometro 


inter mi residentia e le station: 





oh, le injustemente famose Typic pavimento stratal portugese: vermente 


. bellissime, ma anque non confortabile... 
pavimento stratal portugese, 


6 Ionel Ionet (n. 1956), romaniano, scriptor, traductor e editor, 
responsabile del servicio de libros del Association Universal de 
Esperanto (UEA). 


que sublimemente place al oculos ma in equal mesura noce al 
pedes, e que consiste de parallelepipedos irregular — appellate 
paralelos in le jargon de iste citate — le quales, con ration, es 
abominate per omne usatores de sedias rolante, bicyclistas, 
matres de familia qui tira corbes a rotettas, pulsatores de 
cochiettos de infante, portatores de crucia, vetulos con baston 
e... trainatores de valises rolante! Quando potera on tamen, in 
iste pais, gauder de trottoirs de briccas lisie? 

Post un trepide camminata de vinti minutas super un tal 
pavimento, io finalmente arrivava al station, e post poc 
minutas, dum io attendeva le traino, io prendeva un bloco de 
notas ex mi sacco a cinctura pro registrar mi prime observation. 
Esseva illo un banalitate? Forsan non tanto. Un homine de 
medie etate, modestemente vestite, con sandalias, camminava 
preter le platteforma e, con un lampa de tasca, inspectava le 
ferrovia sin transversas. Que cercava ille? lo non lo 
comprendeva immediatemente, sed solmente post reflecter un 
poco. Ille cercava monetas super le ballast! Il se tractava de un 
miserabile in plus in iste citate, de alicuno qui habeva vergonia 
de mendicar super le abominabile pavimento e qui, de iste 
modo, se procurava un estranie maniera de farcir un poco su 
stomacho. Isto me recordava que, recentemente, ab un fenestra 


de mi appartamento in le secunde e ultime etage de un edificio 


inconspicue, io per hasardo videva un homine, tamben de 
medie etate, qui deambulava in un esplanada opposite e 
frequentemente se inclinava extendente un bracio a basso. 
Focalisante mi globos ocular, io remarcava que ille recolligeva 
e mitteva in su tasca morsellos de pan que un vetule vicina del 
prime etage de un edificio lateral tote le dies jecta al strata pro 
nutrir le columbas de nostre quartiero... 

Le viage occurreva sin 
problemas e dilemmas, con 
facilitate... e punctualitate. lo 
prendeva un traino moderne, 


confortabile, munde, climatisate, 





equipate con connexion gratuite Le traino Alfa Pendular que connecte 
Lisbona a Porto. 

a internet. De plus, omne sedia 
disponeva de un prisa de currente proprie, dunque io poteva 
travaliar tranquillemente con mi computator durante tote le 
viage e preparar un poco le presentation in PowerPoint del 
discurso re mi dictionario historic de esperanto, que io irea 
pronunciar al occasion del Conferentia de Esperantologia 
durante le congresso... 

In Lisbona io me installava a presso de mi genitores, qui 


ha attingite ja un etate multo respectabile. Mi patre, qui nunc 


ha 86 annos, claudica un poco ma es totalmente (mesmo 


brillantemente) lucide, durante que mi matre, qui nunc ha 82 
annos, monstra un remarcabile agilitate physic ma ha parve 
problemas de memoria, a causa de un accidente cerebrovascular 
que illa suffreva ante longe tempore. Al occasion del Congresso 
Universal in Lisbona io dunque reveniva ad fontes: al urbe ubi io 
habeva habitate ininterruptemente inter le 6te e 27me annos de 
mi vita e anque postea duo vices; al casa ubi io i.a. habeva 
apprendite esperanto, le prime vice in 1983 e, post un prime 
renuncia, de novo e con le mesme libro in 1987; e mesmo al 
lecto ubi 10 habeva habite mi prime pollution nocturne... 

Tamen, durante le ultime 
annos, Lisbona ha suffrite multe 
cambios, que surprende le 
visitatores non-assidue. Multe 
botecas traditional ha  essite 


reimplaciate per catenas 





Tuk-tuk lisbonese pingite con motivos de 
azulejos (tegulas ceramic vitrate). 


international, vias pro bicyclos 
serpenta quasi ubique, il ha 
abundantia de parcamentos e automatos de location de bicyclos 
electric, le trottoirs ha essite allargate (ben que illos quasi 
sempre continua consister del injustemente famose paralelos!), e 
non manca mesmo tuk-tuks. In summa, illo ha devenite un urbe 


plus touristic, plus cosmopolita, per consequente, minus variate 

e plus costose, e anque minus authentic. Fortunatemente illo 
continua offerer su odor particular, dulce, como antea, malgrado 


le omnipresentia de varie sortas de pollution. 


3. Le Feria del Movimento Esperantista... 


Tamen io habeva le intention de participar in un 
congresso, nonne? Ben, le Congresso Universal comenciava 
justo ille vespere, per le si-nominate Feria del Movimento 
Esperantista, que io alora visitava pro le prime vice. In mi 
congressos anterior (Varsovia, 1987; Valencia, 1993; Berlin, 
1999) io non succedeva participar in tal evento, si illo 
realmente ja existeva. Un initiativa interessantissime que, 
nonobstante, deveniva un complete fiasco propter le exiguitate 
del local que on habeva seligite. Secundo un lista provisori que 
on habeva fornite, le feria consisterea de 110 tabulas, al quales 
deberea prestar servicio personas responsabile ab omne 
imaginabile associationes, societates, clubs, circulos e casas 
editorial, in un arrangiamento multo estranie: per exemplo, 
secundo le projecto, le Organisation Mundial de Esperantistas 
Atheista esserea vicin del Circulo de Amicos de Bruno 
Gróning e del Association Editorial Spiritista F. V. Lorenz, ma 
anque del Association Mundial de Esperantistas Non-fumatores 


e del Liga International de Esperantistas Cec... Totevia, propter 

le excessive exiguitate del spatio del feria, il non esseva 
possibile fornir un tabula a cata societate; per consequente, a 
cata tabula sedeva o mesmo stava personas responsabile ab duo 
o tres societates, mesmo si istos habeva scopos contradictori, e 
on debeva exponer merces e dar informationes e explicationes 
in total promiscuitate, nam il habeva folios volante re 
reincarnation que jaceva in contiguitate a alteres que 
presentava provas irrefutabile super le inexistentia de Deo, o 
illos esseva mesmo partialmente superponite a istos, o vice 
versa. 

De plus, tote le congressistas se  precipitava 
impetuosemente a in le local. Omnes parlava o critava al 
mesme tempore. Le strepito e le calor deveniva insupportabile. 

Supra cata explication date per le 
ONI! Ar Z coragiosos qui prestava servicio al 


tabulas sonava, con un stridor 


Laboro 






Urbestra saluto infana Kongreseto 


crescente, le murmure del turba. In 
Hodiaŭ luneblipro 


ultra, le visitatores, como sardinas in 
Manga pa, sed true! latta, a pena poteva trainar se de tabula 


Pea Kontribus al = 
prior Gel l secar espiao a tabula, malgrado le constante 


Suno sed jaŭde ekvarmo. 


agitation, pulsatas e colpos de cubito. 


! Solmente illes qui ama  toccos 
Prime numero de Tajo Nia, le 


jornal del 103te Congresso “fortuite”, palpationes incognite e altere 
Universal. 

aventuras digital (ultra le pickpockets) se senti ben in tal 
menageries. Le die sequente, le secunde numero de Tajo Nia, 
le jornal del congresso, insereva, a proposito de iste evento, un 
“poemetta” per le congressista numero 615 (il se tracta de Russ 
Williams, un statounitese qui habita in Polonia, e cuje adresse 
electronic, secundo le libro del congresso, contineva le 


expression aliquanto macabre cxiomortas...): 


“Feria del movimento intro? 

Un caverna troppo dense e humide! 
Foras, in le placia, 

sin qualcunque irritation 


il placerea plus, il non esserea consternante”.* 


Le precedente scripto certo delectarea Grigori Arosev? — 


qui in un recension naturalmente lo intitularea “Poema poetic” 





7 “totomori”. 


8 Ecce le texto original: “Movada foiro interne? / Tro dense, humide, 
kaverne! | Ekstere sur placo / sen ajna agaco | pli plaĉus, neniel 
konsterne”. 

? Grigori Arosev: esperantista russe qui, secundo Camacho (2016: 66) 
“ha le honor de haber componite le recension le plus 
incompetente” (havas la honoron esti verkinta le plej 
malkompetentan recenzon) re mi poemario in esperanto Simptomoj 
(1999), le qual ille trovava “estranie” (stranga), proque illo 
mancava de rimas e mesmo de signification (secundo su cerebro) e 

- nam illo rima de accordo con le compendios e tintinna con un 
rhythmo que place al aure e, super toto, proque illo offere un 
signification inequivoc. Dunque on pote facilemente concluder 
que illo esseva componite per alicuno qui certo non es un 
modernista dilettante sin habilitate con respecto a iste 
mestiero... 

Concernente Tajo „Nia, plure congressistas me 
demandava le signification de iste mysteriose titulo, !” e isto 
esseva justo mi intention, quando io, ante le congresso, lo 
proponeva al Comité Organisator... De plus, secundo un 


narration posterior per Renato Corsetti,!! durante un garrulada 


rhythmo (secundo su aure). Pro isto ille dava a su “recension” le 
bizarre titulo Poezio sed ne poemoj (“Poesia ma non poemas”)... 

10 Le termino Tajo esseva proponite per le scriptor esperantista 
brasilian Leopoldo Knoedt (1921-2000) in 1980, in La Luzidoj — 
su traduction complete de Os Lusíadas, obra maestral per le poeta 
portugese Luis de Camões (c. 1524-1580) — pro denominar Tago, 
le fluvio le plus longe in le Peninsula Iberic, appellate Tejo 
(['tezu]) in portugese e Tajo (['taxo]) in espaniol. Iste vocabulo es 
quasi un forma median o un “compromisso” inter Tejo e Tajo, pro 
placer al esperantistas de ambe territorios. 

!! Renato Corsetti (n. 1941): esperantista e linguista italian, anterior 
presidente del UEA (2001-2007) e leader del movimento Bona 
Lingvo (“Bon Lingua”), que perseque le objectivo de minimisar le 
quantitate de radices usate in le lingua, per dicer, per exemplo, 
depostenigi (“disofficiar se”) in loco de abdiki (“abdicar”), 
praloĝanto (“protohabitante”) in loco de aborigeno (“aborigine”), 
elektrokonservujo (“electroconserviera”) in loco de akumulatoro 
(“accumulator”), etc... 

con me e Carlo Minnaja'” — in le qual io intentionalmente 


usava un manata de neologismos pro provocar le sympathic 


promotor del “Bon Lingua”... — un femina congressista se 


habeva plangite a ille de un titulo irritante in le prime numero 


del jornal del congresso: Manĝu Cipe, sed frue!" (“Mangia a 


precio modic, ma de bon hora!”). Le diligente collegas es assi... 


1 


1 


Del resto, durante nostre garrulada, io non poteva 


impedir me de usar le occasion pro piccar Renato de novo per 


2 Carlo Minnaja (n. 1940), mathematico, traductor, lexicographo e 
critico litterari italian, membro del Academia de Esperanto (desde 
1973). Mle es un parlator native de esperanto, como anque su fratre 
Nicola Minnaja (n. 1938), nam lor genitores, Luigi Minnaja (1899— 
1974) e Carolina Minio Paluello (1903-1984), parlava sempre in 
ille lingua a casa. Lor granpatre materne, Michelangelo Minio 
(1872-1960), naturalista e famose recercator botanic, pertineva al 
Academia pro Interlingua, e Carlo esseva ja de bon hora informate 
re le existentia de ido, como anque de latino sine flexione (LSF), 
nam a su casa se trovava non solmente libros in esperanto, sed 
anque grammaticas de ille duo linguas. In 1952, al occasion del 
Congresso Universal in Oslo, durante un visita del congressistas in 
le urbe, le gruppo de Carlo incontrava un guida touristic qui 
parlava in ido e, secundo lo que me informava Carlo ipse (in un 
message private in Facebook le 2018-01-04). “illo esseva a me, e 
anque al alteres, totalmente comprensibile” (gi estis al mi, kaj 
ankau al la aliaj, tute komprenebla). Del resto, Carlo “sempre ha 
considerate le idistas como cosinos qui ha le mesme vision ma 
differente direction” (ĉiam konsideris la idistojn gekuzoj, kiuj dise 
velas, same celas). 

Le adjectivo ĉipa ancora es considerate un neologismo, ben que illo 
ja desde 1972 se trova in le PIV (le principal dictionario de 
esperanto). Le parola costumari continua esser malmultekosta. Pro 
isto le congressista se plangeva... 


3 


15 


un banderilla!* neologismal. In veritate, 1l habeva evenite que, 
in un anterior homage public a Marjorie Boulton! (martedi, le 
31 de julio), Humphrey Tonkin!” e Anna Löwenstein!” habeva 
alternatemente declamate alicunes del rondellos intitulate 
Rimleteroj (“Litteras rimate”) que le poetessa britannic habeva 
excambiate con William Auld! in 1953-1954. Illes habeva 
declamate multo delectabilemente — Lówenstein un poco plus 
delectabilemente que Tonkin, mesmo  splendidemente, 
malgrado su accento anglese troppo evidente — e io, con un 
placer cynic, habeva audite le uxor de Corsetti recitar le 12de 
rondello, componite per Boulton le 1953-10-20, cuje final del 


prime strophe sona assi: Mi volas vivi nek en frido / Nek en 





14 banderilla [E]: dardo de ligno con puncta de ferro e un serie de 
bandierolas, bandas e papiros variegate inrolate a su fuste. Quando 
le torero fige le banderilla in le collo del tauro, le ornamentos se 
disinrola e comencia fluctuar, lo que signala le execution 
successose del colpo. 

15 Marjorie Boulton (1924-2017): poetessa britannic qui scribeva in 
anglese e esperanto, autor i.a. de un notori biographia de L. L. 
Zamenhof (1962, 2de ed. 1989). 

15 Humphrey Tonkin (n. 1939): linguista britannic-statounitese, 
traductor de Shakespeare in esperanto e anterior presidente del 
UEA (1974-1980 e 1986-1989). 

17 Anna Lowenstein (n. 1951): anglese, scriptrice in esperanto, uxor 
de Renato Corsetti e copromotrice del antineologista movimento 
Bona Lingvo. 

18 William Auld (1924-2006), scotese, poeta e traductor in esperanto, 
autor i.a. de La infana raso (“Le racia pueril”), publicate in 1956 e 
considerate le melior obra poetic in esperanto usque hodie. 

senbrida histerio.'” lo dunque derideva Corsetti proque su 
marita non habeva potite impedir se de citar un neologismo 
horribile” coram tante homines — hommage oblige... — ma ille 
reageva a mi provocation per nihil altere que un surriso 
aliquanto amar. Pro politessa io tamen non le demandava an su 
conjuge esseva hypocrita o solmente obliviose, quando illa 
acceptava participar in ille homage a Boulton, nam in 2009, in 
le numero de octobre de Esperanto (revista mensual del 
UEA),?! illa habeva publicate (p. 195) un articulo sub le titulo 
Poetoj detruas nian lingvon (“Poetas destrue nostre lingua”), in 
le qual illa reprimendava le bardos verde pro lor audacia 
neologismal. E le redactor contemporanee del organo principal 
del UEA — un institution, cuje annual Concursos de Belle 
Artes, como on sape, include un branca de “destruction” 
linguistic... — se permitteva mesmo reproducer super le 


copertura le titulo provocative... 


Un del parolas “destructive” que apparentemente 


displace le plus a Lòwenstein es — imagina! — firmamento, re le 





19 “Jo vole viver ni in frigido / Ni in hysteria disbridate”. 

20 In ordinari esperanto on quasi sempre dice malvarma (“incalide”!) 
in loco de frida (“frigide”), ben que iste radice vige in le termino 
fridujo (“refrigerator”), le qual pertine al vocabulario quotidian, 
mesmo de gente simple e inculte... 

21 http://dvd.ikso.net/revuo/Revuo_Esperanto/2009/10.pdf (vid. 

anque le bibliographia final). 

qual illa ha dissertate assi: “Il es estranie que le argumento re 
excessive longor es oblidate quando un poeta desira 
absolutemente usar le parola firmamento in loco de cielo. Il es 
ver que, pro un anglophono o un francophono, firmamento 
effectivemente ha alicun sonoritate poetic, principalmente 
proque on lo trova solmente in contextos poetic. Pro isto, 
poetas esperantista lo ha apportate a lor “lingua poetic”. Le 
vocabulo tamen non se trova in linguas ab altere familias: in 
finnese, per exemplo, o in japonese. Dunque, que pensa un 
finnese o un japonese legente iste parola?” 

Ben, io non sape lo que opina un finnese o un japonese re 
iste parola, ma io sape que, in su traduction de &% (“Loco de 
nascentia”, 1921), notori novella per Lu Xun (iH, 1881- 
1936), Elpin (i.e. An Useng, 1907-1991), famose scriptor 
esperantista corean qui "passava grande parte de su vita in 
China". non hesitava usar lo duo vices, in le sequente phrases 


bellemente cisellate: 


La orflava luno pendas sur la profunde blua firmamento. 
(“Le luna auree pende in le blauissime firmamento.” 


(in le original: RERE PH RARA, )2 
































22 Shi 2010: 503. 
23 Le original se trova i.a. in: 
https://zhidao.baidu.com/question/338046778 


18 


Supre, sur la profunde blua firmamento pendas orflava disko 
de plenluno.” 
(Supra, in le blauissime firmamento, pende un disco auree de 
luna plen.”) 


(in le original: Tënt RE PRA EEH, ) 






































In ambe occasiones Elpin usava firmamento pro traducer 
KÆ (tiankong), e ille lo faceva certo non pro capricio o con le 
intention de destruer le lingua, sed post reflexion e con un forte 
motivo. Secundo Chen (5%), le marita taiwanese de Jorge 
Camacho, KÆ significa “celo physic”, e per illo on pote dicer, 
per exemplo, el cielo hoy está muy bonito (“hodie le celo es 
multo belle”). Camacho mesmo “imagina que Elpin ha usate 
firmamento a fin de non inducer le lector a pensar a un celo 
spiritual, figurative, le opposito de inferno”.? Su conjectura, in 
mi opinion, es plausibile, como lo monstra un analyse del 34 


occurrentias de firmamento in le principal thesauro de 





2 Le duo phrases se trova in Noveloj de Lusin, 1974 (p. 72, 81), sin 
indication de traductor, e in Ĉina antologio (1919-1949), 1982 
(p. 22, 29), con tal indication. Ille traduction per Elpin esseva 
publicate pro le prime vice in 1963 (vid. Shi 2010: 503). 

25 Ambe informationes secundo un message private in Facebook 
(2019-05-01). 

esperanto, °° del quales, cetero, solmente quatro proveni ab 
poemas... 

A proposito de firmamento, Lówenstein argumentava 
anque que “Su qualitate poetic non essera clar pro un homine 
qui non lo ha jammais incontrate anteriormente. Il es 
interessante que “ĉiela volbo” [“volta celeste”], per le qual le 
PIV lo defini, me impressiona como multo plus poetic que 
firmamento, un parola non-analysabile.” Curiosemente, in tres 
del exemplos de textos in prosa ab le Tekstaro figura ĉiela 
firmamento, un expression apparentemente pleonastic ma 
plenmente acceptabile e mesmo non exempte de un charme a 
pena explicabile. E que pote on dicer del expression la volbo de 
la firmamento (“le volta del firmamento”), que se trova in Sur 
la vojo, belle poema mediumnic per Johann Maas 927 

Ben, in chinese, in veritate, il existe plure parolas pro 
‘celo’. Per exemplo, in 24), 201 Ch (Gen. 1:1) e bm 


= 


2%. (Gen 1:8), traductiones? de duo famose phrases 




















biblic (“In le principio Deo creava le celo e la terra”; “E Deo 
appellava le extension celo”, respectivemente), figura non KZE 


(tiankong), sed solmente X (tian), e, curiosemente, “extension” 


26 https://tekstaro.com/ 

27 vid. Porto Carreiro Neto 1972: 67. 

28 Version chinese prendite ab: www.bibliaonline.com.br/tb+cuv- 
s/gn/1 

es traducite per 2%, (kongqi), cuje prime logogramma (Z, 
kong) es equal al secunde de K Æ (tiinkong). Multo 
probabilemente Elpin sentiva que le vocabulo ordinari ĉielo 
non sufficeva pro transmitter tote le fortia de KÆ (tiankong) e 
dunque ille se serviva de firmamento,” que del resto existe in 
esperanto ja desde al minus... 1905.% 

Ancora re Tajo Nia, io debe sublinear que, in le tertie 
numero (p. 3),?' Suso Moinhos, * in su rubrica de libros, 
mentionava anque mi traduction in ido La gardero di trupi 
(2016), le qual, durante le congresso, esseva in vendita in le 
servicio de libros, exponite super le mesme tabula que mi 
version in esperanto del mesme obra (La gardisto de gregoj, 
2015). Le duo traductiones apparentate jaceva tanto presso, 


tanto latere a latere, que Moinhos sentiva mesmo le besonio de 


2 Probabilemente on poterea applicar a Elpin (coreano de cultura 
chinese) le considerationes posterior per Miyamoto (1979: 94): 
“inter esperantistas oriental, le chineses es le plus diligente in 
studiar e usar Plena Vortaro [importante dictionario de esperanto, 
publicate in 1934], lo que rende lor obras splendide e 
simultaneemente, a vices, troppo banal, nam su vocabulario non 
sempre corresponde a omne necessitates del orientales”. Tamen 
Miyamoto (1979: 124) opinava anque que “Generalmente le 
esperantistas chinese es conservatori in lor uso lingual”... 

30 vid. Ahlberg 1905: 32. 

3! Le qual on pote consultar hic: 
https://uea.org/pdf/uk2018/UKKuriero 3.pdf 

32 Suso Moinhos (n. 1970): philologo, polyglotto e traductor gallecian, 
reputate poeta in esperanto, multo active in le retes social. 

avisar Atentu (“Attention”), forsan a fin que necun comprator 


prendeva le blau in loco del verde... 
4. Oriente e Occidente se incontra de novo... 


Ben, io nunc debe retornar al Feria del Movimento pro 
dicer que io succedeva, malgrado le deplorabile conditiones del 
local, trainar me usque al tabula del Instituto Japonese de 
Esperanto, e ibi io demandava re senior Syòzi Nobuyuki, con le 
qual io habeva comenciate corresponder in 2016, quando ille, 
per mediation de Jorge Camacho,” me inviava como dono le 
duo unic tomos de pvz” (non plus obtenibile in le servicios de 
libros) que mancava in mi collection: de jehezkel a malahi e de 
josuo a jeremia (il se tracta del traductiones biblic per 
Zamenhof que esseva publicate ni in La Revuo ni como libros 
per Hachette, essente dunque un authentic preciositate pro 
esperantologos e simile nerds). Alora anque io le inviava, como 
compensation, un inveloppe farcite per le sequente obras de mi 
autorato: Historia Vortaro de Esperanto, La gardisto de 


gregoj, numeros special 231 e 232 del magazin litterari Fonto 


33 Jorge Camacho (n. 1966): prolifichissime poeta in espaniol e 
esperanto, autor i.a. de novem poemarios in le lingua de Zamenhof. 

34 pvz: acronymo de plena verkaro zamenhofa, imponente collection 
de 48 tomos editate per le japonese itò kanzi (1918-2005), qui 
nunquam usava majusculas in su scriptos. 

(que consisteva solmente de scriptos, original e traducite, ab mi 
atelier). Postea nostre correspondentia se interrumpeva pro duo 
annos, ma, vinti dies ante le congresso in Lisbona, ille trovava 
mi nomine in le lista de congressistas in le sito del UEA, me 
rescribeva e suggereva que 10 le cercava durante le feria al 
tabula mentionate. 

Apud le tabula, on me presentava su affabile sposa, 
seniora Syôzi Keiko, qui me informava que io habeva essite 
invitate per su marito a un cena collective in un restaurante 
exterior, e que pro isto nos debeva prender immediatemente un 
tax1. Durante que nos nos dirigeva al exterior, ma ancora in le 
spatio del feria, nos incontrava su sposo, anque affabilissime, e, 
ja foras del local, on me presentava altere invitatos, e nos 
omnes camminava verso un angulo del strata pro stoppar un 
taxi. Durante que nos ambulava, seniora Syòzi me confessava 
que solo recentemente su marito la habeva recommendate leger 
mi obras, a causa del excessive numero de neologismos. Iste 
novitate me surprendeva, nam durante nostre correspondentia 
senior Syòzi non habeva hesitate usar parolas como mido 
(“postmeridie”) e notora (“notori”), ma io reageva per nihil 
altere que per un surriso sincer... 

In le restaurante Colina, in le strata Filipe Folque, ja 


cognoscite per le copula Syòzi, que habeva prandite ibi in ille 

die, io i.a. faceva cognoscentia de un copula interessantissime 
(le Kitagawas), e senior Syózi me exprimeva su gaudio in 
constatar que io parlava “toto normalmente”, nam ante nostre 
incontro ille aliquanto timeva que io usarea nimie neologismos 
anque oralmente! Etiam Kitagawa Hisasi se refereva al thema, 
a saper, ille me demandava, con un surriso sincer — dunque, sin 
derision — an lo trovava mi repasto bongusta (“saporose”) o 
delica (“deliciose”)! 

lo apprendeva i.a. que le copulas japonese prefere dormir 
in lectos separate o — si illes es pecuniose — in cameras appartate, 
o mesmo - si illes es nababes — in etages differente. Iste sage 
arrangiamento non es frequente in le “Occidente”, ubi, secundo 
lo que io sape, on ancora considera suspiciose le conjuges o 
altere copulas qui dormi in lectos separate, como si alique non 
esseva in bon ordine inter illes! lo experimentava un tal reaction, 
ben que non explicite, quando mi marita Catarina e io, post 
nostre cambio de domicilio le anno passate, decideva comenciar 
dormir in lectos separate — a causa de su multo major 


sensibilitate al frigor — e nos acceptava le prime visitatores... 

A proposito del cena, io debe dicer que illo esseva un 
“puncto programmatic” extracongressal multo interessante e 
amusante, e que omne japoneses me impressionava con lor 
sobrie gaitate, discrete sagessa, agradabile loquacitate (tamen 
non garrulitate futile), clar pronunciation, bon maestria del 
lingua e constante tendentia a parlar in esperanto, mesmo 
quando illes susurrava le unes con le alteres. In summa, un 
ambiente placentissime, que coronava del melior maniera le 


prime die del congresso! 


~ 





In le restaurante Colina. Ab sinistra, in le senso del agulias del horologio: Syôzi Keiko, 
Kitagawa Hisasi, Kitagawa Ikuko, Ulrich Lins (Germania), Povilas Jegorovas (Lituania), Gotoo 
Itosi, Gonçalo Neves, Syózi Nobuyuki. 

Lunedi, le 30 de julio, secundo nostre accordo per posta 
electronic ante le congresso, io cenava con le Syózis e Ionel 
Onet in le restaurante Café Lisboa, pertinente al catena de 
restaurantes de José Avillez, un chef de cocina portugese, 
famose principalmente pro su restaurante Belcanto, situate in le 
mesme quartiero, pro le qual ille ja recipeva duo stellas 
Michelin, e ubi on servi pecuniose invitatos per incredibile 
delicatessas (un del quales, on dice, contine mesmo auro!). 
Justo in ille luxuose casa de repastos senior Syôzi desirava 
prender su dinar, ma il es necessari demandar un reservation 
con un avantia de duo o tres menses, e ille, per posta electronic, 
me habeva incargate de tractar de iste subjecto solmente tres 
septimanas ante le data planate, dunque il non esseva possibile 
gauder del oasis, e nos debeva contentar nos con un restaurante 
minus chic. Tamen le qualitate nos placeva, e nos passava un 
tempore agradabile e amusante, ben que, re le vinos, senior 
Syózi ha un palato exigente. Ille gustava plure rubie nectares 
de bon reputation, e post cata proba ille nos regalava con un 
invariabile commento laconic, coronate per un surriso seraphic: 
Akceptebla (“Acceptabile”)... 

Ionel, un barbuto corpulente, amusantissime cliente, 
parlava como un torrente, sempre gai e contente, nam ille ha, 


de parolas e themas, un immense contingente, e su VOCE, SONOT 

e potente, sonava allegremente, inter su convivas attente, 
animava le ambiente, e durante le garrulada ille non cessava 
mangiar, con agile dente, e frueva de cata ingrediente, con 
satisfaction patente, e risadas frequente, nostre librero 
competente. Ionel, como Pantagruel, con bira e vino laxava le 
lingua, e, dum ille masticava, quante chronicas phantastic, qual 
episodios drastic, qual riso sardonic e detalios poco canonic del 
narrator virtuose, del quales nos alteres gaudeva, curiose. 

Ille contava historias burlesc re su servicio de libros, i.a. 
a proposito de un paisano italian qui, cata secunde septimana, 
per telephono, commanda libros (e mesmo demanda su adjuta 
re phrases complicate que ille incontra inter tante lecturas), in 
contrasto choccante con certe “eminentes” qui apparentemente 
non compra mesmo un singule libro durante tote le anno... 

Durante su amusante narrationes, lonel ancora trovava 
tempore pro facer venir le servitor e planger se del insipiditate 
de su platto, lo que surprendeva e embarassava le empleato del 
restaurante. Iste se excusava mille e un vices e immediatemente 
cercava e le apportava un saliera, que lonel acceptava con un 
surriso comprensive e affabile. 

Tosto senior Syózi me monstrava e postea me livrava, 
pro un rapide consulta, un quadernetto ubi ille 1.a. nota e 


collige parolas e expressiones in esperanto re stupiditate e 

follia, e con su jocose e charmante surriso quasi irresistibile ille 
me peteva inricchir le lista! Con le adjuta de Ionel, io addeva le 
sequentes: stipo (“bloco de ligno”), beoto (“beotio”), mankas 
klapo en lia kapo (“il manca un valvula in su capite”), muŝo 
zumas en lia kapo (“il susurra un musca in su capite”), lia 
cerbo iris promeni (“su cerebro iva promenar se”); post le 
congresso, per posta electronic, io le inviava duo expressiones 
additional: li ne bone tiktakas (“ille non tictaca ben”) e en lia 
cerbo kreskas herbo (“in su cerebro cresce herba”)... 

Al fin, un surprisa in plus. Le | A 
servitor, pro compensar le 
insipiditate de su platto, apportava a 


lonel un trencho de un pudding 





Abade de Priscos,”” forsan le dessert 


le plus sucrate e le plus cholesterolic 


Trencho de un pudding Abade de 
in tote le gastronomia portugese, Priscos. 


continente un medie kilogramma de sucro, cinquanta grammas 
de lardo, un strato de caramello, un calice de vino de Porto e — 


pro nostre stupefaction — dece-cinque vitellos de ovo! Imagina 


35 Manuel Joaquim Machado Rebelo (1834-1930), ordinarimente 
cognoscite como Abade de Priscos, esseva un abbate catholic e 
gastronomo portugese qui durante 47 annos exerceva su officio in 
Priscos, un parve districto in le municipio de Braga, in le nord de 
Portugal. Ille es le autor de multe receptas, i.a. del famose pudding. 

dunque, car lector, le visage del servitor, quando Ionel, con un 
affabile surriso de compassion, le confessava que ille esseva... 
diabetico! Tamen le pudding restava super le tabula, inter 
surrisos e mesmo risadas sonor, e postea lonel, durante le 
garrulada, paulatim, con parve ma iterate coclearatas, quasi 
timidemente, como si ille voleva convincer se que ille se 
imbuccava un nutrimento assatis salutar, mangiava quasi 
integremente le dessert! Nos omnes explodeva in risadas! Qual 
inoblidabile vespere! 

Jovedi, le 2 de augusto, incontrante me in le servicio de 
libros, le qual ille e io sovente e dispendiosemente visitava, e 
post informar me que ille habeva commandate 13 exemplares 
de mi obras, senior Syôzi me invitava de novo a cenar, iste vice 
in un restaurante de sushi. A 19 horas io esseva presentate a 
cinque japoneses e a un chinese in lor hotel Fénix Urban, in le 
avenue António Augusto de Aguiar, e desde ibi nos iva a pede 
al restaurante Up to Sushi, in le septime etage del hotel 
America Diamonds, in le strata Tomás Ribeiro. Senior Syôzi 
marchava veloce e agile, como si ille esseva plus juvene que io, 
ma su marita frequentemente remaneva retro, a pena capabile 
de accompaniar nostre rhythmo. De plus, ille facilemente e sin 
hesitationes se orientava in le stratas, ben que ille non habeva 


jammais visitate Lisbona o Portugal ante le congresso! 

In le restaurante ille me doceva le arte de tener e manear 
le hashis (bastonettos a mangiar). Habente monstrate me le 
correcte position del digitos, ille me instigava “hashiar” le 
servietta que jaceva ante me. “Il es assi que on habitualmente 
se exerce”, ille explicava. Malgrado mi inhabilitate, io 
succedeva levar le panno blanc e me enthusiasmava tanto que 
io tosto essayava “hashiar” anque un penna e mesmo un platto, 
usque un femina japonese, sedente a mi dextra, me avisava que 
un tal numero de circo non esseva bontona (““de bon tono”)... 

A mi sinistra sedeva le homine chinese, “cuje nomine 10 
non vole memorar”.* Ja in le hotel, post haber facite su 
cognoscentia, 10 habeva comenciate conversar con ille, durante 
que nos attendeva le altere invitatos. Ile parlava esperanto 
fluente- e liberemente e lo pronunciava con claritate, in 
contrasto con un altere chinese qui, lunedi, le 30 de julio, al fin 


de un Kleriga prezentado pri Japanio (“Presentation 


36 Expression que se trova al initio del prime capitulo del prime parte 
de El ingenioso hidalgo don Quijote de le Mancha (1605), obra 
maestral per le scriptor espaniol Miguel de Cervantes (1547-1616): 
“In un village de La Mancha, cuje nomine io non vole memorar, 
non multe tempore retro, habitava un hidalgo de illes con lancea in 
portaarmas, scuto antique, cavallastro magre e leporario veloce.” 
(in le original: En un lugar de la Mancha, de cuyo nombre no 
quiero acordarme, no ha mucho tiempo que vivía un hidalgo de los 
de lanza en astillero, adarga antigua, rocin flaco y galgo 
corredor.). Le lector sagace tosto comprendera proque io “non vole 
memorar” su nomine... 

instructive re Japon” per Hori Yasuo (un orator vivacissime!),”” 
veniva a me e, post un balbutiamento quasi incomprensibile, 
me livrava, surridente, su carta de visita, in le qual figurava, 
ultra su nomine, anque su portrait, su titulo professional (alta 
inĝeniero)” e le nomine de su firma (Wuhan Yuhe Tekniko 
Kompanio). Io le demandava politemente, Kion produktas via 
entrepreno? (“Que produce vostre interprisa?””), e ille 
surrideva, visibilemente sin haber comprendite ulle cosa. Io 
reformulava le question, Kion produktas via kompanio? (“Que 
produce vostre compania?”), e ille me respondeva Jes! (*Si!”). 
Alora, viste le impossibilitate de qualcunque dialogo, io le 
diceva adeo. Postea io tornava le carta e legeva, in su verso, un 
detaliate description macaronic e intraducibile, que io 


transcribe hic ipsis verbis: 


Ak rilacia potimera akvimua farbo 

LEAC por protekti akvan tralikon 

AitniveLa en La modo, anti-envejecimiento, forta ligo 
Sekureco kaj media protekto ne-toksa, akvo korodo 
Struktura plifortikigo riparo. Identigo de tertremo damajo 


Malnova konstruajo riparo malnova kiel 





37 Hori Yasuo (OR 4H, n. 1941): japonese, scriptor in esperanto e 
membro honorific del UEA. 


38 “ingeniero qualificate”. 

Que on tamen non suppone que solmente congressistas 
“oriental” non sape orientar se re o in esperanto. Per exemplo, 
durante exercitios de aikido in un camera, le quales sequeva un 
discurso per Mireille Grosjean”” super le thema, un femina, 
post reciper, de illa, facilissime instructiones re certe 
movimento de tal arte martial, non poteva responder 
alteremente que per iste duo parolas: no entiendo... 

Ben, que io reveni al restaurante de sushi e a mi conviva 
interessante (ben que non multo loquace) ab China. Ille me 
donava un cravata chinese, plen de flores verde e auspiciose 
dracones auree super un fundo blau obscur, e anque un parve 
cassa continente 50 grammas de teo Zamenhof (“the de 
Zamenhof”) lanceate in 2017, al occasion del prime centenario 
del decesso del autor de esperanto. In su interior, un belle 
libretto plurilingue doce que le the es “patrocinate per le 
familia Zamenhof” e “producite per le compania de the 
Guangzhou-Haozhan in collaboration con le Association de 
Esperanto de Peking”. Le libretto contine anque phrases 
edificante re esperanto e the, per adeptos del stella verde ab 


tote le mundo, inter illos isto, per Saed (esperantista iranian de 


32 Mireille Grosjean (n. 1946): oratrice e viagiatrice suisse 
francophone, copresidente del SES (Societate Suisse de 
Esperanto). 

Shanghai): Ce ni teo kaj esperanto kunfluas sur lango (“A 


presso de nos, the e esperanto conflue super le lingua”... 


Pro le prime vice in mi vita lo 
“sushiava”. Antea io sempre habeva 
refusate tal invitationes de amicos e 
altere personas de mi cognoscentia, 
nam me nauseava le idea de mangiar 
pisce crude, ma iste vice lo acceptava le 
defia e me delectava con saporose (o 
deliciose!) filets de thunno e salmon. A 
senior Syózi non placeva certe detalios 
del plattos de sushi offerite, le quales 
ille trovava usoneca (““americanesc”) — 
per exemplo, le uso excessive de caseo 
Philadelphia e le addition de un 
copertura de mayonnaise — dunque nos 
simplemente non commandava tal 


plattos. 








Saurello grilliate al sal á la japonese, 
con le hashis (supra), e á la portugese, 
con patatas bullite (infra). 


FERE 


Durante le repasto nos garrulava vivacissimemente re 


pisces, legumines e diverse specialitates culinari. Senior Syózi 


sempre porta con se un quadernetto, in le qual ille registra le 


nomines, in japonese e esperanto, de omne pisces e altere cosas 


importante pro le gastronomia nipponic. In illo non manca 

40 nomine de un saporosissime pisce, tanto 


mesmo trakuruso, 
popular in Portugal como in Japon, que on poterea denominar 
saurello*! in interlingua (carapau in portugese). Pertinente al 
familia Carangidae, illo es simile al maquerello, que pertine al 
familia Scombridae. In Japon, secundo Nakamura (1964: 180), 
“on grillia lo con sal” (dunque, del mesme modo que in 
Portugal) o “bulli lo con sucro e sauce de soya”. 

Post un “sushiada” vinose, ma ancora ante le fin del 
repasto commun, le chinese subito se levava, se excusava 
allegante un altere rendez-vous le mesme vespere e, sin 
commentos additional, iva via. Me surprendeva tal peripetia, 
ma alicuno me susurrava immediatemente post su disparition: 
“Il ha un concubina qui le attende foras. In veritate, le stato 
chinese paga le costos de viage non solmente a certe homines, 
sed anque a lor concubinas...”. Ecce le ration proque le chinese, 


“cuje nomine io non vole memorar”, non figura in le photo 


4° Vocabulo mancante in le PIV ma attestate per plure obras publicate 
inter al minus 1963 e 1988, includente Nakamura (1964: 180). 

4! Le specie le plus cognoscite in Europa es Trachurus trachurus 
(saurello del Atlantico): A Atlantic/European horse mackerel, 
(common) scad, saurel, F chinchard (commun), caringue, 
maquereau anglais/bàtard, saurel (commun de l'Atlantique); 
G Bastardmakrele, Holzmakrele, Stócker, Suri; H jurel, chicharro; 
I sugarello, suro; R 06bIKHoBeHHasa craspuza. Le specie japonese 
(T. japonicus) se appella 4 U (aji) in le Pais del Sol Nascente. 

historic que un servitor faceva al final e que se trova in iste 


pagina! 





In le restaurante de sushi. A mi sinistra sta le copula Syózi. lo non memora le nomines 
del duo altere japoneses. 


Le die sequente, venerdi, le 3 de augusto, senior Syózi, 
itero incontrante me in le servicio de libros, me invitava de 
novo a un cena in un altere restaurante de sushi, iste vice 
expectabilemente “authentic”, sin ulle fardo americanesc — in 
un posterior message de posta electronic ille me dicerea que le 
restaurante del jovedi habeva “un stilo typicamente 


americanesc, como illos que on trova in Hawaii, San Francisco 

e alterubi”Y 


— ma regrettabilemente io habeva un dinar familiar 
assignate pro ille vespere, a casa de mi genitores, e io 
absolutemente desirava revider mi fratres e nepotes post un 
absentia de un anno. E finiva assi mi “japonada” congressal. 
Post le congresso io recipeva ab seniora Syozi un message de 
posta electronic per le qual io apprendeva que, le venerdi, illes 
habeva agradabilemente cenate in le restaurante de sushi Go 
Juu (in le strata Marqués Sá de Bandeira), ubi le principal 


servitrice mesmo “parlava japonese multo decentemente”. 


5. Le Inauguration Solemne 


Dominica, le 29 de julio, eveniva le si-nominate 
Inauguration Solemne in le grande amphitheatro de Coliseu dos 
Recreios. Ecce alicun notas, principalmente linguistic. Un 
granfilia secunde de Zamenhof legeva in voce alte un breve 
discurso, fluentemente e con belle pronunciation. Illa 
committeva pochissime errores (per exemplo, “unuj la 
*ajliaj”), ma quando illa debeva leger le anno de nascentia de 
su granpatre secunde (1859), qual disastro! On la habeva ben 
trainate, ma on habeva oblidate scriber le datas con tote le 


litteras, in vice de scriber los con cifras. Solmente con grande 


42 «< 


, 


tipa usoneca stilo, kian ni trovas en Havajo, Sanfrancisko k.a.”. 
8 “parolas la japanan tre dece”. 

pena, multe hesitationes, balbutiante, e con un staccato ridicule, 
illa succedeva enunciar le data, ma le companiones verde 
immediatemente la regalava con un applauso comprensive... 
Anomalissime esseva le pronunciation del si-nominate 
Trezoro (Huang Yinbao), chinese, membro del consilio 
executive del UEA, e io non poteva comprender plus que 50% 
del contento de su parve discurso legite, durante le qual sonava 
plure vices le glossonymo *Esperendo. Postea, quando io — un 
poco avergoniate -  relatava a duo expertos mi 
semicomprension, illes me revelava un simile incapacitate de 
lor aures, lo que evidentemente me alleviava un poco... A 
proposito, io tamen debe confessar que, in un evento posterior 
(organisate per le CED,** martedi, le 31 de julio), le mesme 
Trezoro, non super un podio sed inter le publico, se levava pro 
spontaneemente commentar le intervention de un orator, e iste 
vice io comprendeva circa 95% de su locution (ben que ille 
insisteva con su *Esperendo). Ben, probabilemente il se tracta 
non tanto de un problema de pronunciation como de su 
incapacitate de leger in modo perceptibile... Durante le 


mentionate evento del CED, del resto, io con grande placer 


4 Centro de Esploro kaj Dokumentado pri la Mondaj Lingvaj 
Problemoj (“Centro de Recerca e Documentation re le Problemas 
Linguistic del Mundo”), institution create in 1952, con forte 
ligation al UEA. 

ascoltava un commento in un esperanto fluente per un 
statounitese, cujo nomine io regrettabilemente non memora 
(ben que io vole memorar lo!), e cuje pronunciation 
exemplarissime, sin ulle accento (e sin affectation) ancora 
tintinna in mi aures. Dunque su exemplo monstra que anque in 
iste dominio il es possibile superar completemente le 
idiosyncrasias del linguas national, a condition que on face un 
effortio consciente e persistente pro contrariar los. Ja in 
Varsovia, al occasion de mi prime Congresso Universal, in 
1987, io incontrava un statounitese qui parlava esperanto 
fluentemente, e cuje pronunciation meraviliose me incantava 
absolutemente. 

Ben, ancora a proposito del inauguration solemne, io 
debe mentionar le breve discurso per le presidentessa del 
TEJO, * Tran Hoan, de Vietnam, cognoscite sub le 
supernomine Ĝojo (“Gaudio”). Su locution stentoree, in le qual 
io remarcava certe indigentia de accusativos, sonava 
torrentialmente, como un mitraliatrice, e a causa de tal galopo 
su cerebro non poteva accompaniar le lingua, e vocales esseva 
delite (“ti ĉi momento, “Esprantujo) o consonantisate (“alja 


mejloŝtono, “alja rolo). Fortunatemente, le pronunciation 


4 TEJO: Tutmonda Esperantista Junulara Organizo (“Organisation 
Mundial del Juventute Esperantista”). 

exemplar de Otto Prytz,“ qui parlava brevemente in nomine 
del Academia de Esperanto, stabiliva un contrasto con le 
anterior. Le discurso le plus longe — como il es habitual, 
secundo lo que on dice — esseva pronunciate per Mark Fettes,“ 
con un legier accento anglese e un stilo aliquanto pathetic, ma, 
durante quasi su integre intervention, dormiva plus o minus 
profundemente un vetula japonese qui sedeva a mi dextra, dam 
un familia chinese presso illa voluptuosemente maneava lor 
telephonos mobile, ignorante completemente le orator. Quando 
ille exhauriva su verbositate, in le sala erumpeva un ovation 
strepitose que eveliava le dormitrice, e ista immediatemente 
comenciava applauder con evidente enthusiasmo... 

Le litania final de breve messages de salutation per le 
representantes de cata pais se trainava fastidiosemente, nam le 
numero de paises amontava a circa septanta, ma il non 
mancava anque episodios interessante o mesmo amusante. Per 
exemplo, le representante de Angola, post haber annunciate su 
nomine, addeva kaj mi deziras.... (“e io desira...”). Un breve 
pausa e de novo kaj mi deziras..., e assi ille repeteva, quatro o 


cinque vices, usque ille finalmente succedeva exprimer alicun 


46 Otto Prytz (n. 1943), esperantista norvegian, membro del Academia 
de Esperanto. 

* Mark Fettes (n. 1963): professor universitari statounitese-canadian, 
presidente del UEA (desde 2013). 

desiro, que le publico a pena audiva, a causa del choro de 
risadas e applausos de compassion. Al fin, le representante de 
Portugal, Miguel Faria de Bastos,* in loco de pronunciar le 
breve message circumstantial que omnes  expectava, 
comenciava digreder, accumulante longe phrases, in stilo 
rococo, re plure themas historic, como si ille discurreva ex 
cathedra coram ministros e professores, usque subito le 
interrumpeva e tosto le silentiava completemente un salva de 


invectivas e ululationes ab le parterre... 


6. Le festino iberic 


Martedi, le 31 de julio, io finalmente frueva del occasion 
pro garrular e cenar tranquillemente con le gruppo iberic, al 
qual tunc adhereva anque le indiano Giridhar Rao” e, ja al fin, 
István Ertl”? con su filio. Le officiose “puncto programmatic”, 
que multo me delectava, eveniva in un restaurante de bon 


qualitate, ambiente intime e precios modic, situate in le 


48 Miguel Faria de Bastos (n. 1942), advocato, anterior presidente del 
PEA (Portugala Esperanto-Asocio, “Association Portugese de 
Esperanto) e su actual observator in le comité del UEA. 

% Giridhar Rao (n. 1963), professor e actual membro del Academia 
de Esperanto (desde 2016). 

59 Istvan Ertl (n. 1965): traductor e polyglotto hungare, scriptor in 
esperanto, anterior redactor de Esperanto (organo official del UEA, 
1992-2001) e coredactor de Beletra Almanako. 

vicinitate del centro congressal. Qual emotive instante pro me, 
post un troppo longe absentia physic in iste sorta de eventos! 

Appareva un photo del cena, facite per Víctor Solé, in le 
6te numero del jornal del congresso (le venerdi), sub le titulo 
Rekune la Ibera Skolo (“Le schola iberic insimul de novo”).” 
Un photo quasi equal, facite per Giri, e reproducite infra, 
esseva postea publicate in Wikipedia "7 


Il se tracta de un documento historic, si on considera que 


le imagine monstra le surrisos de cinque del cofundatores del 





EK Vj 
Ku . si 2 A ` VAL), 
SS Sch e La Za * L "wk / p 
Ab sinistra, in le senso horari: Miguel Fernandez, Abel Montagut, Antonio Valen, Ana 
Manero, Goncalo Neves e Miguel Adŭriz. 


5! https://uea.org/pdf/uk2018/UKKuriero. 6.pdf. 
52 https://eo.wikipedia.org/wiki/Ibera. skolo 

Republica de Esperanto”? (le sedentes, ab sinistra, in le senso 
del agulias del horologio): 

Ministro de Borrascas Immediate e Solitude Sonor, 
Ministro de Canto e Bridge e de Arcas Universalmente 
Famose, Ministro del Vias Erronee, Affaires Non-urgente e 
Blasphemias Hispanic e Visir Supreme del Republica de 
Esperanto, Ministro del Nostalgia e Mysterio Incorporee, e 
Ministro de Dece Spheras, Liven 10% e Altere Pseudonymos. 
Regrettabilemente, retenite per altere cargas, non se trova in le 
photo, pro absentia ab Lisbona, duo cofundatores additional: 
Ministro de Relationes Sexual, Ecliptic e Exterior con le 
Communitate de Citatanos Esperantista e Ministro de Estufatos 
Josephin e Berillos de Sol. Ben que foras del photo, al tabula 
sedeva altere ministros, ergo il se tractava de un conferentia al 
summitate, obviemente importante e digne de attention, que le 
pressa e television portugese scandalosemente ignorava... 

Giri me surprendeva con su repasto frugalissime: ille, de 
facto, farciva su sacco digestive per un simple salata de 


tomates e un parve caseo fresc situliforme (ben que io habeva 


53 “Institution” virtual e phantasmagoric fundate jocosemente in 2008: 
http://esperantarespubliko.blogspot.com/ 

% Liven (“verso sinistra”) Dek (“dece”) es su (de Miguel Aduriz) 
pseudonymo, e Sferoj (“Spheras”) es le titulo de un collection de 
libros de science-fiction in esperanto, editate per ille. 

commandate duo pro ille). Anque al occasion del diverse 
repastos con le gruppo japonese io habeva remarcate que le 
asiaticos sovente mangia minus abundantemente que le sud- 
europeos. lo es curiose pro saper an il se tracta de un 
differentia solmente cultural o anque organic, ergo, genetic. 
Ecce un thema interessante pro recercas e pro un eventual 
essayo... 

Durante le dinar io apprendeva que, le jovedi, le festa del 
Concursos de Belle Artes esseva compromittite, proque il non 
esserea possibile facer le probas con adjuta de technicos in le 
mesme local ubi le ceremonia, secundo le programma, deberea 
haber loco. Dunque io contactava telephonicamente mi amico 
José Martins, presidente del PEA e del Comité Organisatori, 
qui alora cenava con Clay Magalhŝes? in un altere restaurante. 
lo resolveva “monstrar le dentes” un poco e mesmo bluffava 
per dicer que le presidente e le secretario del Concursos de 
Belle Artes habeva menaciate presentar su dimission si illes 
non poteva disponer de un local e adjuta de technicos pro facer 
le probas. Martins me promitteva que ille parlarea con Clay e 
tentarea solver le impasse. Le die sequente, io recipeva un 


message in mi neanderthalesc telephono mobile, per le qual le 


5 Clay Magalhães (n. 1974): esperantista brasilian, KKK (Secretario 
Constante de Congressos) del UEA (desde 2003). 

duple presidente garantiva que nostre revindication esserea 


satisfacite... 


7. Le Concursos de Belle Artes 


Usque a iste Congresso Universal io habeva assistite 
solmente a duo ceremonias del Concursos de Belle Artes, a 
saper, in Valencia (1993) e Berlin (1999). In ille annos, le 
ceremonia esseva simple: le presidente del commission faceva 
un breve discurso, on annunciava le nomine de cata victor, 
advocante le (o su representante) al podio, on le livrava un 
diploma, e eventualmente ille legeva in alte voce le obra 
premiate, si il se tractava de un poema. 

In 2018 le ceremonia esseva totalmente differente. Illo 
deveniva un ric spectaculo, in un auditorio imponente, que 
attraheva multo plus de personas que habitualmente, e le 
annuncio del premios e livration del diplomas deveniva un 
parve parte del integre evento, in le qual on sublineava, plus 
tosto que le nomines del individuos in question, le cultura de 
esperanto ipse, como un phenomeno que on pote cultivar e del 
qual on pote fruer. 

Ja desde 1999 io non habeva inviate obras pro le 
Concursos de Belle Artes, e anque in 2018 io longemente 


hesitava an io deberea participar o non. Al fin alicuno 

succedeva persuader me, e io resolveva inviar septe obras pro 
quatro brancas e sub-brancas. Inter le obras inviate, 10 recipeva 
le prime premio pro mi essayo En la mondon venis parol” 
nova. Studo pri la parola uzo de Esperanto inter 1887 kaj 1905 
(“Veniva al mundo un nove parlar. Studio del uso oral de 
esperanto inter 1887 e 1905”). Io gaudeva multo del attribution 
del premio justo a iste obra, in le qual io habeva investite tante 
tempore e energia. Io habeva consultate 54 articulos e altere 
sortas de obras de referentia pro colliger le necesse 
informationes e datos, ma tressar los in un filo continue e 
plausibile e transformar los in un pecia legibile se habeva 
monstrate un carga plus herculee que le investigation ipse, e in 
un certe instante io habeva mesmo pensate renunciar, anque 
proque simultaneemente io debeva finir e tosto livrar le 
traduction de un romance a un casa editorial, dunque io esseva 
in le imminentia de exhaustion mental. Fortunatemente io 
colligeva fortias io-non-sape-ab-ubi e duceva le essayo a bon 
fin. Totevia, si on considera mi integre participation, isto pote 
classificar se como le minus successose usque nunc, si 10 
memora ben, nam io concurreva con septe obras ma recipeva 
solmente un premio. Esque isto significa que ha ja comenciate 
le degeneration de Goncalo Neves? Sperabilemente isto es 


solmente — o, al minus, super toto — un consequentia del facto 

que le actual juratos se monstra plus rigorose e plus exigente, 
lo que es a applauder, nam tal attitude probabilemente 
stimulara le concurrentes a altiar lor nivello e, ergo, anque illo 
del literatura de esperanto in general. 

Advocate al podio, io alloqueva ante le publico e diceva 
que La nomo de la aútoro ne tiom gravas; pli gravas la verko 
(“Le nomine del autor non importa tanto; le obra es plus 
importante”). Postea io explicava le thema del essayo e 
exprimeva le desiro que omnes o al minus un grande parte del 
ascoltatores poterea prender cognoscentia del essayo e mesmo 
leger lo, ben que io sapeva e continua saper que tal cosa 
probabilissimo nunquam evenira, que le texto mucera in un 
proxime numero del almanac Belarta Rikolto e cadera 
rapidemente in oblido, si io non facera alique pro divulgar lo e 
render lo accessibile a un publico plus ample. Iste obra pone in 
evidentia i.a. le rolo de Finlandia in le vivification del uso oral 
de esperanto in su primordio (un thema re le qual io a pena 
sapeva alique ante comenciar mi recercas). Forsan 10 potera 
sasir le occasion que le proxime Congresso Universal evenira 
justo in Suomi pro facer alco a iste proposito. 

lo multo gaudeva del facto que, in 2018, un altere 
portugese esseva premiate, a saper, José Eduardo Crispim, ja 


de etate avantiate, qui poteva ipse ascender lentemente le podio 

pro reciper su diploma, post haber attingite un mention 
honorific in 2012. Regrettabilemente ille es completemente 
ignorate in le encyclopedia per Sutton” e in le historia litterari 
per Minnaja/Silfer,”” ben que ille merita attention pro su obras 
original e traductiones ja desde longe tempore, quasi sempre 
sub le pseudonymo Eduardo Novembro. De plus, io gaude del 
facto que esseva de novo premiate le scriptor, traductor e 
medico brasilian Paulo Sérgio Viana, anque injustemente 
ignorate per le historiographos de esperanto. In le mesme 
concurso, dunque, on premiava tres differente scriptores 
lusophone, lo que stabili un record absolute. 

Solmente non me placeva le facto que Sara Spano, * 
directrice de cultura 1.a. a presso del UEA, durante un anterior 
puncto programmatic — a saper, durante le Clausura Solemne — 
annunciava in voce alte que le premio de essayo Luigi Minnaja 
habeva essite attribuite a un certe “Gonzalo Niebes”. In un 
proxime congresso, si lo la incontrara in un corridor o alterubi, 


10 probabilemente la appellara Sara Hispano... 





56 Geoffrey Sutton: Concise Encyclopedia of the Original Literature 
of Esperanto 1887-2007. Nove York: Mondial 2008. 728 p. 

37 Carlo Minnaja, Giorgio Silfer: Historio de la Esperanta Literaturo. 
Le Chaux-de-Fonds: LF-Koop 2015. 748 p. 

58 Sara Spanò (n. 1981), italiana, doctoressa de philologia e litteratura 
classic, membro del consilio executive del UEA desde 2016. 

Ab sinistra: Paulo Sergio Viana (Brasil), Laure Patas d'Illiers (Francia) — qui accaparava tres prime 
premios (un record!) — Miguel Adúriz, Ana Manero, Miguel Fernández e Goncalo Neves. 


S. Le auction 


Post haber legite tante opiniones favorabile re le 
habilitate auctional de Tonkin, il esseva con grande curiositate 
que io, pro le prime vice, assisteva a tal ceremonia, que eveniva 
venerdi, le 3 de augusto, in le sala Carreira. Ben, Tonkin certo 
merita su fama como auctionator, nam ille dirigeva omne 
travalios con agilitate e competentia, ma al mesme tempore con 
notori argutia. Tamen io remarcava, al minus duo vices, que, 


propter myopia, excessive haste o altere motivo, ille non 

videva un mano levate, e assi se perdeva un offerta, que 
poterea ancora farcir un poco le cassa del UEA... 

Nonobstante, le evento esseva fruibile anque de un 
puncto de vista psychologic. Primo, a causa del calor 
insupportabile que il faceva in le sala, le presidentessa del 
TEJO, durante quasi tote le tempore, se manteneva stante juxta 
Tonkin e, per agitar incessabilemente un flabello, illa 
servilmente refrescava le aere circum le capite del maestro de 
auctiones. Que va dicer le feministas verde? Secundo, il causa 
stupefaction le amonta de pecunia que le congressistas prospere 
es disposite a disbursar pro accaparar le bagatellas le plus 
incredibile. Per exemplo, durante que un exemplar del 
Fundamento de Esperanto (del none edition, excellentemente 
elaborate per André Albault in 1963) recipeva absolutemente 
nulle offerta, un placa con le nomine de Tonkin ab le anterior 
congresso statounitese de esperanto, un sapon con le portrait de 
Zamenhof e le signatura de Mark Fettes, e un flabello ab le 
Congresso Universal in Seoul se vendeva pro 6, 25 e 30 euros, 
respectivemente... Un altere congressista non hesitava 
disbursar 25 euros pro obtener un petra ab le castello de 
Grésillon... E que dicer del facto que le derecto de esser le 
congressista numero un in le sequente Congresso Universal se 


vendeva pro 600 euros?! Imagina quante tomos del obra 

complete de Zamenhof on poterea comprar con un tal amonta 
de pecunia... 

Quanto a altere merces auctionate, il esserea importante 
saper an illos non deberea esser deponite in un museo, in loco 
de cader in le manos de privatos, como, per exemplo, un carta 
postal de Boulton ab 2009 e un camera photographic de Detlev 
Blanke, °° le quales se vendeva pro 100 e 330 euros, 
respectivemente. 

Io esseva choccate anque proque le prime anno de La 
Revuo se vendeva pro 60 euros, durante que le unic e multo 
plus rar collection de Lingvo Kosmopolita (1912-1913) esseva 
comprate pro solmente 25 euros (dunque, mesmo a melior 


mercato que le flabello ab Seoul!). 


9. Le Conferentia de Esperantologia 


A causa del spectaculo del Concurso de Belle Artes, 10 
perdeva le session matinal del Conferentia de Esperantologia. 
Quando io, le postmeridie, entrava in le sala Sacramento, 


Patience Haggin ja habeva comenciate discurrer super le 





9 Detlev Blanke (1941-2016): linguista, interlinguista e 
esperantologo german, cofundator del Gesellschaft fir 
Interlinguistik (GIL) in 1991 e su presidente durante vinti annos. In 
2006 ille discurreva al occasion de un conferentia de ido in Berlin 
(in esperanto, con interpretation simultanee a ido, per Günter 
Anton). 

relation inter le famose caso Dreyfus e le movimento 
esperantista, e mi aures esseva immediatemente irritate per su 
horribile accento anglese e anque su recurrente errores de 
accentuation: internacia opinio, publiko, leteroj, politiko, 
“ideoloĝio, antisemito, pozicio etc., etc., durante tote le 
presentation, 60 le qual, del resto, esseva interessantissime e 
multo ben documentate. De plus, illa debeva luctar 
constantemente contra le horologio e, pro isto, volente o non 
volente, illa tractava hastivemente punctos importante. 
Insufficientia de tempore sentiva anque le oratrice sequente, 
Sabine Fiedler,*! e principalmente io ipse, qui parlava post ista. 


Io me debatteva aliquanto con mi presentation de PowerPoint 





90 lo me recordava de su discurso quando, post alicun menses, io 
legeva le sequente plancto de Katalin Kovats in La Ondo de 
Esperanto (2019: 1 (291), p. 14): “Lo que me attristava le plus 
durante le anno esseva le parve maestria del lingua in nostre 
communitate, le manco del prestigio de un bon e belle uso del 
lingua. In van nos examina le esperantistas e es fer de nostre 2250 
diplomas del QECRL, si durante eventos importante, como, per 
exemplo, eveniva anque in le Congresso Universal in Lisbona, un 
millena de esperantistas debeva audir un esperanto mal parlate ab 
le podio.” (in le original: Kio pleje malĝojigis min tra la jaro, estis 
la malalta lingvonivelo de nia komunumo, manko de la prestiĝo de 
bona kaj bela lingvouzo. Vane ni ekzamenas la esperantistojn, 
fieras pri 2250 KER-diplomitoj, se dum gravaj tutmondaj aranĝoj, 
kiel ekzemple estis ankaŭ en UK en Lisbono, milo da esperantistoj 
devis aŭdi fusparolatan Esperanton de sur la podio.). 

Sabine Fiedler (n. 1957): germana, doctoressa de linguistica 
anglese e experta de phraseologia in esperanto. 

e, quando Orlando Raola,? le coordinator, me susurrava que il 
restava solmente cinque minutas, io, precipitate, comenciava 
omitter partes importante e, con le nervosismo, mesmo mi 
maestria del lingua degenerava: per exemplo, io audiva con 
horror, ab mi proprie bucca, le pleonasmo ekestigis (“se 
surgeva”). Al fin de mi presentation, il mancava tempore 
mesmo pro questiones e responsas super mi thema (le 
dictionario historic de esperanto), lo que io multo regrettava. 

Il esseva le prime vice que io participava in le 
Conferentia de Esperantologia, ma le concepto general non me 
placeva, nam il se tractava de breve discursos consecutive — 
quasi un catena industrial — que on debeva presentar o in haste 
o superficialmente. Al fin, io non sape proque, io me recordava 
del dicto Malpli estintus pli (“Minus esserea plus”), con le qual 


16 intitulava su recension de La arto 


Reinhard Haupentha 
labori kune (“Le arte de travaliar insimul”), un libro de homage 


pro Tonkin, cuje titulo un certe malitioso, in litteras private, 





€ Orlando Raola (n. 1955): statounitese de origine cuban, chimico, 
membro del Academia de Esperanto desde 2016. 

6 Reinhard Haupenthal (1945-2016): traductor, bibliophilo, 
esperantologo e interlinguista german, experto de volapük e 
coautor (con Tazio Carlevaro) de Bibliografio di Ido (1999). Le 
recension mentionate esseva publicate in La Ondo de Esperanto 
2010, no 4 (186) e se trova hic: 
http://katalogo.uea.org/katalogo.php?inf=8356&id=1211&recenzo 
=montrufek 

transformava in La arto trabori kundon (“Le arte de perforar 


un cunno”)... 


10. Le surprendente libro de homage... 


Al fin de januario de 2018, per un message de posta 
electronic, me contactava Josĉ Antonio Vergara, in le nomine 
de un gruppo de tres redactores, del qual ille esseva membro 
con duo japoneses — Gotoo Hitosi e Kimura Goro Christoph — e 
ille me invitava a participar, per un articulo o essayo, in un 
libro de homage pro le 75te anniversario de Ulrich Lins,“ le 
qual on planava livrar al anniversariante al occasion del evento 
del CED durante le Congresso Universal in Lisbona. Essente 
troppo occupate, io refusava le invitation, ma al fin de martio 
Vergara, con su insistentia, me persuadeva, e al fin de april io 
le livrava un articulo de 15 paginas A4 sub le titulo Japanio kaj 


la latina (“Japon e latino”), con le sequente summario: 


“In iste obra io analysara principalmente le relation inter 
Japon e le lingua latin. In le prime capitulo io parlara super le 
relationes historic inter le linguas japonese e latin e monstrara 
Ulrich Lins (n. 1943): historico german, experto re Japon e autor 


i.a. de La dangera lingvo (“Le lingua periculose”, 1me ed. 1973, 
2de ed. 1988), traducite a plure linguas. 

que iste lingua, como anque portugese, jocava un rolo 
importante in facer cognoscer le idioma japonese inter le 
eruditos europee. In le secunde capitulo io presentara le 
correspondentia que io habeva in latino con un professor 
japonese, inter julio e decembre de 1988, periodo in le qual nos 
tractava multe themas, i.a. anque esperanto. In le tertie e ultime 
capitulo io schizzara le activitates de altere latinistas japonese 


contemporanee.”% 


Le libro de homage esseva editate per Mondial, in le 
SUA, pochissime dies ante le Congresso Universal, in 250 
exemplares, e Ulrich Becker, le editor, inviava per UPS cinque 
exemplares “de autor” a Gotoo, sub le adresse del hotel Fénix 
Urban, ubi iste — insimul con un gruppo de plus que vinti 
japoneses — esseva a puncto de allogiar se, ma pro un ration 


mysteriose — presumibilemente proque le nomine Gotoo Hitosi 


65 In le original: “En la nuna artikolo mi analizos precipe la rilaton 
inter Japanio kaj la latina lingvo. En la unua ĉapitro mi parolos 
pri la historiaj rilatoj inter la japana kaj la latina kaj montros, ke 
ĉi lasta, same kiel la portugala, ludis gravan rolon por koniĝo de 
la japana inter eŭropaj kleruloj. En la dua ĉapitro mi prezentos la 
latinlingvan korespondadon, kiun mi havis kun japana profesoro 
inter julio kaj decembro de 1988, dum kiu ni pritraktis multe da 
temoj, i.a. ankaŭ Esperanton. En la tria kaj lasta ĉapitro mi skize 
mencios la agadon de aliaj nuntempaj japanaj latinistoj”. Iste 
articulo, del resto, essera traducite a interlingua e publicate per 
Editiones 77. 

non esseva equalmente orthographiate in le pacchetto e in le 
lista de hospites del hotel... — UPS retardava le livration e, post 
un vigorose correspondentia per messages de posta electronic 
inter Becker e le livrator e inter me e le responsabile del hotel, 
le pacchetto finalmente arrivava al reception del hotel, le 
matino del 31 de julio, dunque justo in le mesme die in que 
evenirea, verso meridie, le surprendente livration del libro a 
Lins. 

Gotoo, ja in le centro congressal, recipeva un information 
del hotel, hastava illac per taxi pro recolliger le pacchetto e, 
anhelante, retornava al centro congressal pro livrar al 
anniversariante, per manos trepide e voce tremule, al fin del 
session, le libro de homage tanto difficilemente parturite, le 
qual io non ha ancora vidite ni palpate! Del cinque exemplares 
de autor, Gotoo destinava tres al tres redactores e offereva le 
duo restante a Tonkin (qui non collaborava in le projecto del 
toto!) e a senior Syózi, un amico de Lins desde longe 
tempore... 

Le coautores dunque recipeva necun exemplar del obra. 
Isto me faceva pensar al casa editorial multinational pro le qual 
io ja desde longe tempore traduce romanes e cuje nomine “io 
non vole memorar”. Illo soleva regalar su traductores con duo 


exemplares de cata obra traducite, e iste “privilegio” esseva 

mesmo mentionate in le contracto. Tamen, recentemente, 
forsan pro sparniar costos, illo resolveva eliminar tal 
regalamento, e dunque le povre traductores nunc debe alleviar 
un poco su proprie bursa, si illes desira posseder un “prova” 


material e tangibile de lor labor intellectual... 





Ulrich Lins (a dextra) monstra le libro de homage justo livrate per Gotoo 
Hitosi post innumerabile peripetias. 

11. Cata companion con su opinion... 


Durante discussiones linguistic in Internet on sovente 
recipe le impression que in esperanto, malgrado iterate planctos 
e lamentos, generalmente il non manca parolas e expressiones 
pro denominar le objectos e conceptos de cata die e que, al 
contrario, tal parolas e expressiones es mesmo troppo 
abundante, o alteremente dicite: con respecto a objectos e 
conceptos quotidian, esperanto frequentemente se monstra non 
como un idioma que on pote apprender unitarimente e docer 
sin contestation, sed plus tosto como un amalgama de 
idiolectos o dialectos gruppal cuje parlatores se tolera 
mutuemente durante que illes discute minutias inter se. 
Regrettabilemente on pote experimentar tal situation anque 
durante incontros, congressos e eventos similar. 

Ja in april 2018, al occasion de un colloquio international 
re esperanto e ido, organisate per le KCE (Centro Cultural 
Esperantista) in Le Chaux-de-Fonds, Suissa,” io remarcava, 
per exemplo, que io prenas (“prende”) un traino, durante que le 
membros del KCE trafas (“attinge”) lo, e que le homine qui, in 
illo, perfora le billetes io denomina konduktoro, durante que 


illes prefere appellar le kontrolisto. Ancora in Le Chaux-de- 


66 vid. Neves 2018. 

Fonds, quando io usava le ascensor con Claude Gacond” in le 
Bibliotheca National, pro visitar le servicio de libros del 
CDELI, ille denominava tal apparato ascendilo, ben que, in 
esperanto, le termino costumari pro illo es lifto... 

Anque in Lisbona io habeva experientias similar. Per 
exemplo, durante su discurso re oratoria (lunedi, le 30 de julio) 
Tonkin appellava un aspirator de pulvere suépurigilo, ben que, 
in esperanto, le termino habitual es polvosuĉilo, e durante le ja 
mentionate auction ille tres vices denominava un flabello 
ventolilo, quanquam le vocabulo costumari in le lingua de 
Zamenhof es ventumilo (dunque ille confundeva un flabello 
con un ventilator!). Durante le mesme evento ille laudava le 
spino (“spina”) de corio de un collection de La Revuo, ma 
multes e le PIV — incorrectemente, in mi opinion — nomina iste 
parte de un libro dorso. Durante le mentionate cena in le Café 
Lisboa, senior Syózi me offereva un manual de tasca in 
japonese, re plantas, ma ante de livrar me lo, ille extraheva un 
spisse rectangulo de papiro ex le libro e me demandava su 


nomine in esperanto; Ionel, qui es un experto del commercio de 


67 Claude Gacond (n. 1931): pedagogo suisse, cofundator (in 1967) 
del CDELI (Centro de Dokumentado kaj Esploro pri la Lingvo 
Internacia, “Centro de Documentation e Recerca re le Lingua 
International”), ubi se trova un ricchissime collection de libros e 
periodicos in plure linguas auxiliar, anque in e re interlingua. 

libros, respondeva sin hesitar, in mi loco: tio nomigas 
pagindikilo (“illo se appella un indicator de paginas”). Ben, io 
sempre ha denominate tal objecto libromarko (“marcator de 
libros”), ma forsan desde nunc io adoptara le “parola de Ionel”, 
que me pare plus clar. 

Durante le Clausura Solemne (sabbato, le 4 de augusto) 
Emílio Cid“ usava le parola flugroboto (“robot volante”), ma 


Bertil Wennergren, 63 


in un discussion postcongressal in 
Facebook, habente asserite que il non se tracta de un robot, 
proponeva le neologismo droneo (“drone”), durante que altere 
participantes in le debatto plaitava in favor de senpilota 
flugmasino (“machina volante sin pilota”), flugumo (“cosa 
volante”) e mesmo burdo (“bombo”): pro completar le 
collection, io debe dicer que, in le articulo del Wikipedia super 
le thema, se trova (o se trovava, quando io lo consultava in 
augusto de 2018) anque le sequente variantes: telestiraviadilo 
(“avion a telecommando”), telestirata aviadilo (“avion 


telecommandate”) e mesmo spavo (acronymo de SenPilota 


Avio, “avion sin pilota”)... 


% Emilio Cid (n. 1960), commerciante brasilian, membro del consilio 
executive del UEA (desde 2006), in le qual ille es i.a. responsabile 
de information. 

© Bertil Wennergren (n. 1956), sonator de batteria e grammatico 
svedese, membro del Academia de Esperanto (desde 2001). 

Ancora a proposito de Cid, durante le inauguration 
solemne, al occasion del messages de salutation per 
representantes de cata pais, ille annunciava le nomine de 
Giridhar Rao, representante de “Hinda Unio”, ma iste salutava 
nome de la barataj esperantistoj (“in le nomine del 
esperantistas de Bharat”). Forsan pro isto, Brian Moon,” pro 
placer a omnes, informava, durante le homage public a 
Boulton, que ille olim “vojaĝis (“viagiava”) al Barato / Hinda 
Unio”. Ancora a proposito de nomines de paises, io debe adder 
que multo rarmente, durante tote le congresso, io audiva le 
formas terminate per -ujo, ben que io expectava altere cosa, 
nam, alicun menses antea, Wennergren habeva avisate, in un 
gruppo de Facebook, que tal formas habeva recentemente 
devenite plus frequente in le uso oral... 

Durante le Clausura Solemne, ascendeva le podio, le un 
detra le altere, per parve passos, le participantes del 
Congressetto Infantil que habeva evenite in Almada, e illes, 
con lor dulce voces, salutava le maturos qui sedeva in le 
parterre, ma mesmo tal noviciettos ja manifesta divergentias re 


detalios linguistic, nam le unes annunciava que illes veniva el 


7 Brian Moon (n. 1947): traductor britannic emerite qui habita in 
Luxemburgo, vicepresidente del Academia de Esperanto. 

(“ex”) le pais X, durante que le alteres clamava que illes veniva 
de (“de”) le pais Y... 

Ancora a proposito del Clausura Solemne, in su discurso 
final, Fettes diceva vi dividas tiujn valorojn (“vos divide ille 
valores”), ma un tal uso de dividi (“divider”) habeva essite 
qualificate como anglicismo per Fiedler, duo dies antea, in su 
discurso al occasion del Conferentia de Esperantologia, e assi 
illa monstrava que illa non habeva consultate mi dictionario 
historic, per le qual illa poterea haber apprendite, in p. 23, que 
ja in 1888 Grabowski habeva scribite Si kore dividis la 
malĝojon de la malfeliĉa Praskovja Petrovna (illa 
cordialmente divideva le tristessa del infelice Praskovya 
Petrovna”) in su traduction La neĝa blovado (“Le tempesta de 
nive”)... 

Al fin, ma non minus importante, io debe mentionar que 
le secunde major urbe in Portugal le unes appellava Oporto, le 
alteres Porto, e que le canto traditional portugese le unes 
nominava fado, le alteres faduo, de accordo con le secunde 
edition del PIV. A proposito de iste dictionario, alicunes, con o 
sin ration, non seque su recommendationes: per exemplo, Hori 
Yasuo, al fin de su “Presentation instructive re Japon”, parlava 


re maturiĝintaj persimonoj (“kakis maturate”), ignorante con 

ration le estranie termino kakinoko proponite in ille 


dictionario... 


12. Potpourri de remarcas final 


Mi impression general re le Congresso Universal de 
Lisbona es positive. lo tamen ha portate qualque regretes a 
casa, in le valise del memoria: per exemplo, io non habeva 
tempore sufficiente pro gauder plenmente del compania de mi 
collegas e amicos iberic, io a pena conversava con Suso 
Moinhos, António Martins, Faria de Bastos e alteres (al quales 
le deberes redactional e de altere sorta impediva un fruition 
plus tranquille del congresso), io perdeva interessante punctos 
programmatic e anque concertos expectabilemente de bon 
qualitate, pro non mentionar le match de football, in le qual io, 
malgrado mi capillos gris, desirava participar, mesmo si 
solmente poc minutas, ma mi spatula dextre — que alora esseva 
quasi “congelate”, habente perdite grande parte de su 
mobilitate normal - lo impediva. De plus, io me orientava mal 
re le sessiones autoral de medie hora e dunque io perdeva 
alicunes al quales io absolutemente voleva assister, ben que io 
succedeva gauder de illo de Minnaja, durante le qual Michela 
Lipari, stante in le fundo de un “camera” improvisate — le qual, 


de facto, esseva nihil altere que un stricte galeria supra le 

servicio de libros — comenciava critar Bonvolu ne mensogi!! 
(“Vole ben non mentir!!”), con un voce de plus in plus alte e 
menaciante, usque le alloquente cessava finger que ille non 
audiva e prestava alicun attention al critatrice... 

Del altere parte, 10 gaude que iste vice, in comparation 
con anterior congressos e altere sortas de eventos de esperanto, 
mi oculos esseva minus frequentemente frappate per figuras 
buffonesc e attitudes grottesc, como anque per vestimentos 


plen de stellas verde e le agitar de bandieras... 

